**הראל מויאל** (נולד ב-12 באפריל 1981) הוא זמר-יוצר, מוזיקאי, מלחין, פזמונאי, מפיק מוזיקלי ושחקן ישראלי, זוכה "כוכב נולד 2".

ביוגרפיה
--------

מויאל נולד בשכונת גילה בירושלים, בן בכור מבין שני ילדיהם של יוסי, בעל חברת פוליש והדברה, ואסתר, עובדת שירות בתי הסוהר. בגיל שנה עברה המשפחה להתגורר במעלה אדומים שם גדל והתחנך. בתיכון למד במגמת אדריכלות.
בשירותו הצבאי שירת כלוחם ביחידת יס"מ במשטרת ישראל והמשיך לעוד שנתיים בקבע, בהן הוכשר כמאמן כושר של היחידה. היה לוחם הסדיר הראשון בארץ ביחידת היס״מ שהיא יחידת קבע 
.

קריירה מוזיקאלית
----------------

כילד ספג מויאל שלל סגנונות מוסיקליים בבית שמוסיקה היתה חלק בלתי נפרד מההוויה בו ממוסיקת רוח מערבית למוזיקה ערבית אתנית מוזיקה אנדלוסית קלאסית ומוזיקת עולם, אביו חזן ופייטן בבית הכנסת ומתמחה בשירת הפיוטים האנדלוסית דבר שניכר בשיריו של מויאל לאורך השנים 
בגיל 15 לימד אותו אביו לנגן בגיטרה וכבר בחודש הראשון החל לכתוב שירים למגירה , השיר הראשון שכתב היה דון חואן שיר שדרכו התקבל כמועמד לתוכנית כוכב נולד 
מויאל מלבד הנגינה על הגיטרה הוא מנגן גם על כלים שונים , בנג'ו , עוד , פסנתר , מפוחית ושלל כלי הקשה. 

בשנת 2004 התקבל מויאל כמתמודד לתוכנית "כוכב נולד", לאחר שביצע באודישן הראשון את השירים "אהבה קצרה" ו"דון חואן" (שאותו כתב והלחין) והסתמן כמועמד חזק ומעניין. בהמשך ביצע גם את "משאלה", "יש מקום" ו"שער הרחמים", ופילס את דרכו אל הגמר שהתקיים בניצנים ב-15 באוגוסט 2004, בו התמודד מול עדי כהן והראל סקעת. מויאל ביצע את שיר הניצחון "נר על החלון" (במקור של סטלה מאריס), והפך לכוכב הנולד החדש של העונה השניה עם 863,368 קולות. מויאל קיבל 60,000 קולות יותר מהראל סקעת שהגיע למקום השני. למקום השלישי הגיעה עדי כהן. 

#### אלבום בכורה - "הראל מויאל"

כבר בשנת 2005 כחצי שנה לאחר זכייתו הוציא מויאל את אלבום הבכורה ששמו "הראל מויאל" שהסינגל הראשון מתוכו ״ אמצע הלילה בכפר ״הפך ללהיט גדול ועד היום נחשב להמנון החיילים 
בהמשך הוציא את השירים "סימנים", "ואז תבואי", "כמו אוהבים", האלבום הגיע לאחר 5 ימים בלבד למעמד אלבום זהב שמכר מעל 20,000 עותקים.
מויאל כתב והלחין את רוב שיריי האלבום 
את האלבום הפיקו נדב ביטון ושמוליק דניאל

באותה שנה הוזמן להופיע על בימת גמר "כוכב נולד 3" כמנצח העונה הקודמת עם הלהיט "אמצע הלילה בכפר" 

#### אלבום שני - "לבדי"

בשנת 2007 הוציא מויאל את אלבומו השני "לבדי" שאת כל שיריו כתב והלחין ואף עיבד את כולם ביחד עם המפיק נדב ביטון 
הסינגל הראשון מתוכו "לא מכירים אותך" הגיע למקום הראשון במצעד גלגל"צ וגם הסינגל השני ״באה אליי ״ בקליפ לשיר ״באה אליי ״ שיחקה יעל גולדמן כאהובתו 
מתוך האלבום הזה יצאו גם הסינגלים - ״אינדיה ״ ו ״כבר לא ״ - אלבום זה הגיע למעמד "אלבום פלטינה". עם מכירה של למעלה מ 40,000 עותקים 

#### אלבום שלישי - "מתחיל מחדש"

במהלך השנים 2008-2010 עבד מויאל על אלבומו השלישי 
ב23 בפברואר 2010 הוציא הראל את הסינגל הראשון ״ בגללו ״ מאלבומו השלישי ״ מתחיל מחדש ״ אחריו יצאו גם הסינגלים ״לה לה ״ , ו ״ מתחיל מחדש 
האלבום עצמו ראה אור ב 27 בפברואר 2011 
הראל מספר שזהו האלבום הכי אישי וקרוב אליו לליבו אך לא זכה להצלחה כמו קודמיו.
את האלבום הפיק ועיבד מויאל יחד עם אסף צרויה ואמיתי פריאנטה , גם באלבום זה כתב והלחין הראל את כל השירים מלבד השיר ״ כמו נצח ״ אותו הלחין יחד עם אסף צרויה 

#### אלבום רביעי - "כמו שמרגיש הלב"

ב 29 באוגוסט יצא אלבומו הרביעי של הראל 
״ כמו שמרגיש הלב ״ ובו ביצע חידוש לשיר ״ לבדי ״ מאלבומו השני אך הפעם בדואט עם הזמרת היווניה גליקריה מתוך אלבום זה יצאו הסינגלים 
"סמי" , "שבת בחלון" , "אל תאחר לבוא" , "אחד שתאהבי" ו "יש לי אותך"
באלבום זה ביצע מויאל חידוש לשירה של נתנאלה ״ ספינת זיכרונות ״ בעיבוד חדש בסגנון יווני 
את האלבום הפיקו תמיר קליסקי חבר להקת "אתניקס" ואהרון קמיגרוב גם באלבום זה מלבד השיר ספינת זיכרונות כל השירים נכתבו והולחנו על ידי מויאל 

#### אלבום חמישי - "אהיה לך אושר"

יולי 2014 יצא הסינגל הראשון ״שוב״ מתוך אלבומו החמישי על ההפקה המוסיקלית חתום תמיר צור , על המילים והלחן מויאל בעצמו 

בשנת 2015 שיחרר מויאל את הסינגל ״ שטח אש ״ שנכתב על עיר הולדתו ירושלים ובפיזמון שר לראשונה בשפה הערבית , השיר מתאר את המצב המסוכן בירושלים באותה שנה של אינתיפאדת הסכינים בגל הטרור הפלסטיני (2015–2016) ונכתב לאחר הפיגוע ברכבת הקלה בירושלים 
ב 8 ביוני של אותה שנה שיחרר מויאל את השיר ״ אהיה לך אושר ״ אותו כתב לאחר שיחת טלפון עם אחיו אופיר שסיפר על הצעת הנישואים לבת זוגו.
השיר נכתב והולחן תוך שעה מאותה שיחה והראל אף שר אותו בחופתו של אחיו – התגובות החיוביות של האורחים הביאו להוצאת השיר כסינגל.
השיר לא זכה להשמעות רבות ברדיו אך עם הזמן הפך לאחד משיריי האהבה והחופה הכי פופולאריים בקרב הזוגות הנישאים בישראל , מאז ועד היום שר אותו מויאל בחופות וכשיר סלואו. 

שירים אלה נכללו באלבום החמישי (EP) יחד עם השירים: "פריז", "בא למסיבה", "כל מה שביקשתי"

פרויקטים מוסיקאלים
------------------

בשנת 2005 הקליט את השיר "לפעמים חלומות מתגשמים" יחד עם הראל סקעת ועדי כהן (זמרת)  שכתבה : מירית שם-אור ללחן של צביקה פיק, שיר זה היה לשיר האודישנים לעונה השלישית של כוכב נולד.

בשנת 2007 הלחין לפרויקט הזיכרון : ״מנציחים בשירים את מוטקה ״ את הטקסט של החייל - אילו ניגר ז״ל ״רכבת אחרונה למציאות ״ ואף שר את השיר לזכרו של אילן בבית הוריי החלל.

באותה שנה הלחין גם את פס הקול להצגת "הבימה" הנקראת "בתולים" בבימויו של מאור זגורי. 

בשנת 2008 חידש את השיר "עוד דקה את נעלמת" שבוצע במקור על ידי זוהר ארגוב (מילים ולחן: רמי לב) עבור הפרויקט "עבודה עברית - מחווה לשישים שנות יצירה מקורית".

בשנת 2011 הקליט את השיר "אמא" שבוצע במקור על ידי ניסים סרוסי (מילים: יוסי בכר לחן:ניסים סרוסי) עבור הפרויקט "שני צדדים למטבע" 

### שיתופי פעולה

בשנת 2007 התארח במופע של בעז שרעבי בקיסריה וביצע עמו את השיר "משאלה", איתו הופיע בחצי הגמר של "כוכב נולד 2". שיר זה הולחן על ידי בועז שרעבי למילותיו של אהוד מנור.

בשנת 2008 ביצע את שירו "שאני" יחד עם הזמר גד אלבז במופעו בקיסריה.

בשנת 2014 חידש את שירו "לבדי" מאלבומו השני עם הזמרת גליקריה.

קריירת טלויזיה ומשחק
--------------------

בשנת 2004 השתתף בתחרות הפסטיגל כשגילם את דמותו של זורו וזכה במקום הראשון עם השיר "אני הוא זורו" שכתב עוזי חיטמן ללחן של שלומי שבת.

בשנת 2005 הקליט את שירו של בעז שרעבי "חופשי ומאושר" יחד עם מקהלת ילדי וראייטי, כל ההכנסות נתרמו לעמותת וראייטי.

בשנת 2006 השתתף במחזמר "כמו בסרט" לצד יהורם גאון, שלומי שבת, מיקי קם, ניצה שאול, גולן אזולאי ועדי כהן. המחזמר מבוסס על שירים מקולנוע ישראלי מחזמר מקורי על זמר צעיר שמתגורר בעיירה בדרום שמתגלה והופך לכוכב בתוכניתו של יהורם גאון, המחזמר היה מבוסס על שירים מקולנוע ישראלי ושם ביצע מויאל את השירים - "תני לי יד", "השוטר אזולאי", "יש מקום", "הייתי בגן עדן", "אין מדינה לאהבה" ועוד.
המחזמר המצליח יצא לסיבוב הופעות גם בארה״ב (ניו יורק, מיאמי, לוס אנג'לס וטורונטו)/ את המחזמר ביים משה קפטן והפיק רמי בז׳ה. 

באותה שנה נבחר כפרזנטור של חברת "ברק 013" והצטלם לפרסומת לשיחות בינלאומיות, הצילומים התקיימו ברומניה. 

בשנת 2011 השתתף בעונת ה-VIP של "הישרדות".

בשנת 2014 התארח בעונה השישית של תכנית הריאליטי האח הגדול וביצע את השיר "מיליון שאלות" שנכתב והולחן על ידי מתמודד העונה אחי נתן ובנוסף ביצע שיר מאלבומו הראשון "ואז תבואי".

בשנת 2018 השתתף במחזמר סאלח שבתי בתפקיד שמעון שבתי הבן הבכור של סאלח, לצדם של נתן דטנר, אריה מוסקונה, שרונה אלימלך, גל אמיתי ורוני נדלר, 
בהפקתו של מאור מימון ובבימויו של עומר זימרי.

בשנת 2022 נבחר לתפקיד הראשי כשגילם את דמותו של משה רבנו במחזמר "נסיך מצרים" לצד רינת גבאי והילה סעדה.

חיים אישיים
-----------

ב-15 ביולי 2008 נישא לבת זוגו שימרית, לאחר 12 שנות זוגיות. לזוג ארבעה ילדים, והם מתגוררים בגדרה.

דיסקוגרפיה
----------

| הראל מויאל |
| --- |
| אלבומו הראשון של מויאל, שנקרא על שמו, יצא ב-28 בספטמבר 2005 והופק על ידי חברת BASE Records. בדיסק 13 שירים, מתוכם שניים אינסטרומנטליים בלבד אשר הולחנו על ידי מויאל עצמו. כל מנגינה באלבום מלווה שיר אחר - "פריחה" מלווה את "ואז תבואי"; "אפילוג" מלווה את "כמו אוהבים". |
| 

|  |  |  |  |  |  |
| --- | --- | --- | --- | --- | --- |
| **יצא לאור** | **הוקלט** | **סוגה** | **אורך** | **חברת תקליטים** | **מפיקים** |
| 29 בספטמבר 2005 | 2005 | פופ | 49:47 | עצמאי | נדב ביטון ושמוליק דניאל |

 |
| 

| שירים |
| --- |
| 1. **הדרך הביתה** - מילים ולחן: הראל מויאל (04:11)
2. **סימנים** - מילים ולחן: הראל מויאל (04:12)
3. **פריחה** (00:20)
4. **ואז תבואי** - מילים ולחן: נדב ביטון (04:31)
5. **שאני** - מילים ולחן: הראל מויאל (04:34)
6. **את** - מילים ולחן: הראל מויאל (04:12)
7. **כמו אוהבים** - מילים ולחן: הראל מויאל (03:36)
8. **אין לי דבר** - מילים ולחן: ליאת יצחקי (03:30)
9. **אמצע הלילה בכפר** - מילים ולחן: הראל מויאל (04:15)
10. **דון חואן** - מילים ולחן: הראל מויאל (04:35)
11. **ציירי לי** - מילים ולחן: אסף אטדגי (04:20)
12. **מה תבקשי** - מילים ולחן: הראל מויאל (03:49)
13. **אפילוג** (03:15)
 |

 |

| לבדי |
| --- |
|  |
| 

|  |  |  |
| --- | --- | --- |
| **יצא לאור** | **סוגה** | **חברת תקליטים** |
| 23 באוגוסט 2007 | פופ | Base Records |

 |
| 

| שירים |
| --- |
| 1. מתוך החושך 0:49
2. לבדי 4:08
3. באה אלי 3:37
4. לואי 3:54
5. לא מכירים אותך 3:51
6. כבר לא 4:01
7. גיבור של טעויות 3:43
8. אינדיה 4:22
9. הלם קרב (המסדר האחרון) 3:52
10. ילד 3:36
11. שתיקות 4:18
12. אורח מיותר 4:03
13. אל החופש 1:42
 |

 |

| מתחיל מחדש |
| --- |
|  |
| 

|  |  |  |  |
| --- | --- | --- | --- |
| **יצא לאור** | **הוקלט** | **סוגה** | **מפיקים** |
| 22 בפברואר 2011 | 2010 | פופ | הראל מויאל ואסף צרויה |

 |
| 

| שירים |
| --- |
| 1. אושר
2. עכשיו תורך
3. עדיין כאן
4. עד אשוב
5. בגללו
6. כמו נצח
7. מתחיל מחדש
8. רציתי להיות
9. יחידה רעיה
10. לה לה
11. קרקס
12. עיר מלאת שקרים
 |

 |

| כמו שמרגיש הלב |
| --- |
|  |
| 

|  |  |  |
| --- | --- | --- |
| **יצא לאור** | **סוגה** | **חברת תקליטים** |
| 29 באוגוסט 2012 | ישראלי | Base Records |

 |
| 

| שירים |
| --- |
| 1. סמי 3:55
2. אל תאחר לבוא 3:57
3. קרן אור 3:53
4. יש לי אותך 3:55
5. אחד שתאהבי 3:40
6. שבת בחלון 3:05
7. מה עובר בלב שלך 3:44
8. לבדי (דואט גם גליקריה) 3:55
9. ספינת הזיכרונות (קאבר לשיר של נתנאלה) 3:45
10. כמו שמרגיש הלב 3:32
11. אל תלך 3:28
 |

 |

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **הראל מויאל** |
| ויקישיתוף תמונות ומדיה בוויקישיתוף: **הראל מויאל** |

* הראל מויאל, במסד הנתונים הקולנועיים IMDb (באנגלית)
* הראל מויאל, באתר שירונט
* הראל מויאל, באתר אייטונס (באנגלית)
* הראל מויאל, באתר ספוטיפיי
* הראל מויאל, באתר MusicBrainz (באנגלית)
* הראל מויאל, באתר דיזר
* הראל מויאל, באתר Discogs (באנגלית)
* הראל מויאל, באתר Tab4u
* הראל מויאל, דף שער בספרייה הלאומית
* הראל מויאל, באתר MOOMA (בארכיון האינטרנט)
* תימורה לסינגר, ממשיך באמצע הדרך, באתר ynet, 6 במרץ 2011
* יובל אברמוביץ', נולד מחדש, באתר ישראל היום, 25 במרץ 2011
* סמדר שילוני, הראל מויאל: אני פה בגלל אשתי, באתר Xnet‏, 2 במאי 2012
* עמי פרידמן, אמצע הלילה על האי: הראל מויאל החליט שהגיע הזמן להיחשף, באתר nrg‏, 2 בספטמבר 2012
* ערן סויסה, "הלכתי לאיבוד. ימים שלמים רק בהיתי, הייתי באאוט", באתר ישראל היום, 16 במרץ 2017
* ליאת רון, ‏"מאשים את עצמי שהתמסרתי רק לאמנות והזנחתי העסקים", באתר גלובס, 25 באוגוסט 2017
* יעל געתון‏, הראל מויאל: "מבחינתי, לשים את החיים בשביל המדינה. זאת האהבה שלי לישראל", באתר וואלה!‏, 9 באפריל 2018
* יקי הפשטיין, ‏נולד מחדש, בעיתון מקור ראשון, 9 בינואר 2019
* שיר זיו, "החרדות החלו כמו אחרי תאונה. באותו רגע לא הרגשתי את המכה", באתר ישראל היום, 8 באוגוסט 2019
* אתר למנויים בלבד גבי בר־חיים, מחלף הראל, באתר "ידיעות אחרונות", 17 בדצמבר 2021

הערות שוליים
------------

1. ↑  מאור בוכניק, ‏הראל מויאל: "ראיתי מחבלת מתפוצצת במחסום", באתר ‏מאקו‏, 18 באוגוסט 2011

| כוכב נולד (2003–2012) |
| --- |
| מנחה | צביקה הדר |
| זוכים | נינט טייב • הראל מויאל • יהודה סעדו • ג'קו אייזנברג • בועז מעודה • ישראל בר-און • רוני דלומי • דיאנה גולבי • חגית יאסו • אור טרגן |
| מעפילי גמר אחרים | שירי מימון • שי גבסו • הראל סקעת • עדי כהן • מאיה רוטמן • מארינה מקסימיליאן בלומין • לי בירן • מיי פיינגולד • עידן עמדי • דוד לביא • אוהד שרגאי • איטן גרינברג |
| מתמודדים בולטים נוספים | כברה קסאי • אלון ליטבק • לירון לב • מיקה שדה • שירלי לילו • ליטל גבאי • מיכל רשף • הדר עוזרי • אסף אברבוך • ניצן קייקוב • אבי מאיר וענונו • עמרי רוטברד • מיכאל עינב • רועי ארז • נעמה שטרית • לבנת בן-חמו • עמיר חדד • מורן אהרוני • קנדוג • ענת אסתר חיטמן • דנה ליקוורניק • דניאל בן-חיים • חן אהרוני • מרים טוקאן • עדי אולמנסקי • אתי ביטון • איה זהבי פייגלין • לירן דנינו • עומר אדם • חובי סטאר • מורן מזוז • אדיר גץ • אבי בן אבו • אדר גולד • רוני גינוסר • נעמה כהן • תמר יהלומי |
| ערכים קשורים | טדי יזמות והפקות (חברת הפקה) |
| תוכנית אם, תוכניות בת ותוכנית המשך | לא נפסיק לשיר • נולד לרקוד • לא נפסיק לרקוד • בית ספר למוסיקה • הכוכב הבא |
| שופטים | צדי צרפתי • ריקי גל • פבלו רוזנברג • מרגלית צנעני • גל אוחובסקי • דנה אינטרנשיונל • מירי מסיקה • צביקה פיק • גידי גוב • יאיר ניצני • משה פרץ |


|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007308201205171
* ISNI: 0000 0000 5116 3708
* LCCN: no2007133582
* MusicBrainz: 6467c06a-0d83-4efc-af0c-38a09d5c0108
* SNAC: w6x38544
* VIAF: 31788787
* WorldCat: lccn-no2007133582

 |